b'\n_START_ARTICLE_\nCyclommatus canaliculatus\n_START_SECTION_\nUtseende\n_START_PARAGRAPH_\nEn middelsstor til stor (hannen 21-53 millimeter lang), halvmatt, r\xc3\xb8dbrun hjortebille. Denne arten har knapt noen synlig metallisk glans. Arten er noks\xc3\xa5 variabel i st\xc3\xb8rrelsen, hos hannen er kjevene forholdsvis st\xc3\xb8rre jo st\xc3\xb8rre hannen er (allometrisk vekst). Store hanner har kraftige, krumme mandibler med en innoverrettet tann et stykke innenfor midten. Mandiblene er sagtakkede ytterst i spissen, etter en liten, innoverrettet tann. Antennene er ganske lange og tynne, omtrent s\xc3\xa5 lange som hodets bredde. Hodet er uten skarpe, opph\xc3\xb8yde kj\xc3\xb8ler, men med en vag, burt tverrkj\xc3\xb8l som avgrenser et halvsirkelformet omr\xc3\xa5de. Pronotum utvider seg litt forover. Dekkvingene er uten synlig punktering. Beina er slanke, gulbrunlige.  Hunnen er mye mindre enn hannen, r\xc3\xb8dbrun med litt vage, m\xc3\xb8rkere lengdestriper p\xc3\xa5 sidene, uten forst\xc3\xb8rrede kjever, i motsetning til hannen er kroppen tydelig og tett punktert.\n_START_SECTION_\nLevevis\n_START_PARAGRAPH_\nLarvene utvikler seg i r\xc3\xa5tne trestammer.\n_START_SECTION_\nUtbredelse\n_START_PARAGRAPH_\nArten lever i Malaysia og Indonesia.'